Zo by so Lipjo w Pančicach-Kukowje zaso z woprawdźitym parkom stało, za to su na přikład Drježdźanscy studenća lětsa hižo pilnje dźěłali. Přichodnu sobotu su nětko wobydlerjo namołwjeni, so dobrowólnje gratu přimać.
Pančicy-Kukow (SN/MWj). Hižo lětsa w aprylu na nalětnim wuchodźowanju je Clemens Bejmak nazymsku dźěłowu akciju w Lipju w Pančicach-Kukowje připowědźił. „Nětko je prawy čas, ju přewjesć, dokelž smědźa so štomy a kerki zaso rězać“, rozłoži Miłočanski krajinowy architekt, kiž je so w swojim diplomowym dźěle z tym zaběrał, kak móhł z Lipja zaso woprawdźity park nastać. Sobotu, 22. oktobra, wón wot 9 do 14 hodź. wšitkich wobydlerjow – nic jeno z Pančic-Kukowa – namołwja, so za tónle zaměr sobu gratu přimać.
pol_Latn szl_Latn